**«Оралхан Бөкей атындағы № 44 лицейі» КММ**

**4- «В» сыныбының ата-аналар жиналысы**

**Хаттама №1**

25.09.2023 Өскемен қаласы

Қатысу керек: 24 ата-ана

Қатысқаны: 24 ата –ана

Қатыспағаны:

**Күн тәртібінде:**

* 2022-2023 оқу жылына анализ
* Лицейдің ішкі тәртібімен таныстыру
* Ата-аналар комитетінің мүшелерін сайлау.
* Әр түрлі мәселелер

**Тыңдалды**:

Сынып жетекші: Бекишова К.А

Ұйымдастыру: "Спиннер" ойыны арқылы ата-аналарды топқа бөлді. Ата-аналарды жаңа оқу жылының басталуымен құттықтап, шоколад жабыстырылған, тілек жазылған "Жүрекшелер" сыйлады.

1-мәселе бойынша сынып жетекшісі ата-аналар комитетінің төрайымы А.Ахмадиева өткен оқу жылына анализ жасап өтті. Біздің сыныпты 24 оқушы аяқтады. Оның 12-сі қыз, 12-сі ұл балалар. Тоқсанды 100 пайыз сапамен аяқтадық. Оқу озаттары 18, оқу екпінділері 6. Өткен жылы өткізілген тәрбиелік шараларға тоқталып, белсене қатысқан ата-аналарды атап өтті.Кеткен кемшіліктерге тоқталды. Биылғы оқу жылына қойылған мақсат-міндеттермен таныстырып өтті.

2-мәселе бойынша сынып жетекшісі К.Бекишова лицей жарғысымен таныстырды. Оқушы мектепке сабақ басталмастан 15-20 минут бұрын лицей жарғысына сәйкес таза және ұқыпты лицей формасымен келеді. Лицейге және оның территориясына салқын қарулар, жарғыш немесе өртке қарсы, сағыз, чипсы, улы және дәрігер қолдануға қатаң тыйым салынған басқа да заттар әкелуге тыйым салынады.Мұғалімдердің келісімінсіз оқушыға сабақ уақытында мектептен кетуге рұқсат етілмейді. Оқушы сабақ жіберген жағдайда сынып жетекшісіне сырқаттануы туралы дәрігерден анықтама немесе сабақ жібергенінің себебі туралы ата-анасының қолхатын беруі тиіс. Сабақты себепсіз қалдыруға рұқсат етілмейді. Оқушы мектепте оқу құралдарымен (дәптер, оқулық, күнделік), сабақ кестесіне сәйкес орындалған үй тапсырмасымен келеді. әкелу тиіс,).

Жол жүру, техника және өрт қауіпсіздік ережелерін сақтауға баса назар аудару қажеттілігі айтылды. Жеке бас гигиенасын сақтау / қол орамал шыт, тарақ/ болуы міндетті.

Лицей өміріне белсене араласып, сыныпта қоғамдық жұмыстарға белсене қатысу. Лицейдің мүлкін көзінің қарашығындай сақтау.Сабақ және тәрбие процесіне ешқандай кедергі жасамау. Лицейдің бірыңғай талабын, қыз бала және ұл балалар кодексін сақтап, лицей Жарғысын бұлжытпай орындау.т.б туралы айтып өтті.

Барлық ата-ана келісіп, қарсылықтары жоғын айтып, танысқаны жөнінде қол қойып берді.

3-мәселе бойынша ата-аналар комитетінің мүшелерін сайлау жүргізілді.

Ата-аналар комитетінің мүшелеріне келесі ата-аналар сайланды:

Ата-аналар комитетінің төрайымы: Ахмадиаева Айгерим Кадылбековна

Мүшелері: Байгужинова Алма Жумагалиевна, Светова Гульзат Кентаевна, Картаева Айжан Маратбековна, Халелханова Меруерт Кадирбековна, Шәйкен Назым Шәйкенқызы

4-мәселе **Әр түрлі мәселелер**

Оқушылар қазақ тілі, математика, әдебиеттік оқу пәндерінен кіру бақылау жұмысын жазды дей отыра, жіберілген қателерге тоқталды.

Топпен жұмыс: ""Пазл" ойыны. Берілген қиықтардан сөздер құрастырды:

1-топ Жаңа жыл

2-топ-наурыз

3-топ-8 наурыз

4-топ- 7-мамыр деген сөздер құрастырып шығарды. Осы топтың мамалары аталған мерекелерге жауапты болады. Сынып жетекшісімен бірігіп оқушыларға мереке ұймдастыруға көмектеседі деп айтып өтті.

Сынып жетекшісі ата-аналарға "Үш бу хат" ұсынды. Оның 1-бөлімінде баласының білімі, тәртібі жайлы толық мағлұмат берілеген. Ал 2-бөліміне ата-ана өзінің сынып жетекшісіне деген ұсынысын, 3-бөлігіне тілегін жаздырды.

 **Шешім:**

* Оқушыда сапалы білім болу үшін ата-ана мектеппен тығыз байланыста болуы тиіс. Жауапты: Әрбір ата-ана
* Балаға көп уақыт бөліп, қадағалау, бағыттау, сабақтарына қатысып, білім олқылықтарын анықтап, дер кезінде көмектесіп отыру. Жауапты: Әрбір ата-ана
* Лицейдің барлық ережерін қатаң түрде сақтау. Жауапты: Әрбір ата-ана
* Ата-аналар комитетінің әрбір мүшесі өз міндеттерін атқаруға міндетті. Жоспары жасалып келесі жиналысқа қарауға ұсынылсын. Жауапты: ата-аналар комитеті төрайымы

Төрайым: А.Ахмадиева

Хатшы: А.Картаева

**«Оралхан Бөкей атындағы № 44 лицейі» КММ**

**1- «В» сыныбының ата-аналар жиналысы**

**Хаттама №3**

**27.01.2017 Өскемен қаласы**

**Қатысу керек: 29 ата-ана**

**Қатысқаны: 27 ата –ана**

**Қатыспағаны: 2**

**Күн тәртібінде:**

**1. «Бірыңғай мектеп формасы-ортақ шешім» ҚР Білім және Ғылым Министрлігінің 14.01.2016 ж. №26 бұйрық, ШҚО Білім басқармасы мен облыстық прокуратурасының Міндетті мектеп формасы туралы қадамымен таныстыру. Лицей жарғысы**

**2. «Отбасы –тәрбие ошағы» Үлгілі отбасы тәжірибесімен бөлісу**

**3. 2016-2017 оқу жылындағы І жартыжылдық қорытындысы және ІІ жартыжылдыққа мақсат-міндеттер Жауапты: сынып жетекшісі**

**Тыңдалды:**

**Сынып жетекші:Бекишова К.А**

**Ұйымдастыру: Сандар таңдау арқылы топтарға бөлінді. Сынып жетекшісі әр санның адам мінезіне сай келетіні жайлы қызықты мәліметті оқып берді.**

**1.Бірінші мәселе бойынша сөзді ата-аналар комитеті мүшесі Маржан Толеухановна алды. Ол 23 қаңтар күнгі мектепішілік жалпы ата-аналар жиналысында көтерілген мәселелер жайлы айтып өтті. Бірыңғай мектеп формасы-ортақ шешім. Біздің №44 лицейде мектеп формасы 1998 жылдан қолға алынған. ҚР Білім және Ғылым Министрлігінің 14.01.2016 ж. №26 бұйрық, ШҚО Білім басқармасы мен облыстық прокуратурасының Міндетті мектеп формасы туралы қадамы жарық көрді. Соның негізгі баптарымен таныстырып өтті. Ұлдарға ақ жейде, қара шалбар, қара пиджак, кара жилет, галстук, төсбелгі, қыздарға ақ блузка, қара юбка, қара жилет, галстук, төсбелгі. Мектептегі ең үлгілі сынып 4 «В» сыныбы және сынып жетекшісі Гүлнар Қадылбековнаның сыныбымен түскен фотосын үлгі ретінде көрсетті.**

**Ата-аналарға сауалдар қойып, жауаптар алды**

**-Мектептегі оқушының бірыңғай формасы және оқушыға, ата-анаға қойылатын талаптар туралы пікіріңіз қандай?**

**-Оқушы формасын сақтаудың тиімді, тиімсіз жақтары жайлы не білесің?**

**Ата-аналар мектеп формасына ешқандай қарсылығы жоқ екенін, мектеп формасы балаларды жинақылыққа, жауапкершілікке, өзін басқалармен тең ұстауға тәрбиелейтіні жайлы айтып өтті. Ата-аналар 1 ақпанға дейін оқушылардың мектеп формасын қалыпқа келтіріп береміз деп сөзге келді. Барлық ата-ана келісіп, қарсылықтары жоғын айтып, танысқаны жөнінде қол қойып берді.**

**2- мәселе бойынша сыныптың ата-анасы Картаева А.М сөз алды. Ол өзінің 3 бала тәрбиелеп отырғанын, бала тәрбиелеуде жанұясының үлгі қылып ұсынатын тұстары жайлы айтып өтті.Баланың бас ұстазы - ата - ана. Ұлтымызда «Ұяда не көрсең, ұшқанда соны ілерсің» деген дана сөз бар. Әр отбасында ата - ананың орны бөлек. Бала әкеден - ақыл, анадан - мейірім алады. Әке - отбасының асыраушысы, қамқоршысы, тірегі деп білесің, ана отбасының ұйтқысы, жылуы, шуағы, жақсы ана отбасына береке әкеліп, жанұясын бақытқа бөлейді. Бақытты отбасын құру екі-ақ адамның қолынан келеді. Бірі - отағасы да, екіншісі - отанасы. Яғни, үйдің - ері мен әйелі. Ол үшін бұл екі тұлғаның болмысы бүтін болу керек. Видео ролик көрсете отыра бала тәрбиесі жайлы ойларын сұрады, пікірталас ұйымдастырды. Тренинг өткізді. Допты шетте отырған ата-анадан бастап жіберді. Музыка тоқтаған кезде ол ата-анаға бала тәрбиесі жайлы сұрақтар қойды.**

**3.3- мәселе бойынша сынып жетекшісі Кабира Аримханоавна сөз алды. 2016-2017 оқу жылындағы І жартыжылдық қорытындысы және ІІ жартыжылдыққа мақсат-міндеттермен таныстырды. Ағылшын тілінен оқушыларға көмек ретінде мектеп мұғалімдерінің бастамасымен Ағылшынша-Қазақша Сөздік жасап шығарылды. Ол үш тілде. Ағылшынша сөздердің жазылуы, айтылуы берілген. Бағасы шығарылатын тиражға байланысты. Ата-аналар ұсынысы тыңдалды. Олар сөздіктің балаларға қажет екенін, өзімен тасуға болатындай жеңіл екенін айтты. Бірауыздан алатын болып келісті. Мұғалім осы тоқсаннан бастап әр пәннен жиынтық бағалау жүретіні, балаларды оған дайындау қажеттілігі жайлы айтып өтті. Ата-аналар балалар оқуы бойынша толғандырған сұрақтарын қойды.**

**Жауап байланыс парағы: Рефлексия**

**1.Ата-аналар жиналысының мұндай формасы бізге қажет пе?**

**2.Сіздің пікіріңізше не нәрсе артық болды, нені қосу керек еді?**

**3.Келесіде қандай тақырыпта әңгімелесуді ұсынар едіңіз?**

**Әрбір отбасына күннің шуағындай шаттық, жылылығындай мейірімділік, қуаныш, береке, бақыт тілей отырып жиналысымызды аяқтап, шешім шығарайық.**

**Шешім:**

* **ҚР Білім және Ғылым Министрлігінің 14.01.2016 ж. №26 бұйрығымен, ШҚО Білім басқармасы мен облыстық прокуратурасының Міндетті мектеп формасы туралы қадамымен, Лицей жарғысымен таныса отыра, ақпанның 1 –іне дейін сынып оқушыларын мектеп формасымен толық қамтамасыз ету тапсырылады. Жауапты ата-аналар комитеті мүшелері**
* **Сыныптағы үлгілі отбасылардың тәжірибесімен бөлісу мақсатында отбасылық сайыстар ұйымдастыру, буклеттер, кітапшалар шығару сыныптың мәдени секторы Дина Қайратқызына тапсырылсын.**
* **Жиынтық бағалауда жақсы нәтижеге жету үшін, ата-аналар тарапынан балалардың біліміне баса назар аудару, сабақтан себепсіз қалдырмау, сабақтан кешіктірмеу, оқу құралдарының толық болуын қамтамасыз ету жүктеледі. Жауапты ата-аналар және сынып жетекшісі**

**Төрайым: Ш.К.Толегенова**

**Хатшы: К.Мустафина**